|  |  |
| --- | --- |
| MINISTERUL AFACERILOR INTERNE  DIRECŢIA GENERALĂ ANTICORUPŢIE  http://10.86.0.20/images/stema_dga.jpg  Serviciul Judeţean Anticorupţie Harghita  Operator de date cu caracter personal nr. 12125 | Nesecret      Exemplar unic |

**PREZENTARE**

privind principalele activităţi preventive desfăşurate de S.J.A. Harghita pe parcursul anului 2018

Activitatea de prevenire a fost realizată în conformitate cu prevederile *Ordinului Ministrului Afacerilor Interne nr. 86/12.06.2013**privind organizarea și desfășurarea activităților de prevenire a corupției în cadrul Ministerului Afacerilor Interne*, până la data de intrării în vigoare a *Ordinului Ministrului Afacerilor Interne nr. 62 din 13 iunie 2018 privind organizarea şi desfăşurarea activităţilor de prevenire a corupţiei şi de educaţie pentru promovarea integrităţii în cadrul Ministerului Afacerilor Interne*, *Planului sectorial de acțiune pentru implementarea, la nivelul MAI, Strategiei Naționale Anticorupție 2016 - 2020, Planului unic de activități al Direcției Generale Anticorupție,* precum și în conformitate cu *Planurile de activități ale Serviciului Județean Anticorupție Harghita*.

La nivelul structurilor teritoriale M.A.I. au fost desfășurate un număr de ***47*** activitati de ***informare*** finalizate cu ***849*** participanți, din care **104** functii de conducere si **745** functii de executie.

Referitor la activitățile de ***instruire*** anticorupție, acestea au fost în număr de ***39*** activitati de instruire finalizate cu ***482*** participanti, din care **68** functii de conducere si **414** functii de executie.

Instruirile au fost organizate având la bază și *Nota-Raport nr. 2.550.816 din 18.01.2018 privind domeniile prioritare de acțiune pentru prevenirea corupției în anul 2018*, astfel: domeniul „poliţie rutieră”, cu limitare strictă la formaţiunile de poliţie rutieră (compartiment/birou/serviciu etc.), fără poliţia de ordine publică, din cadrul Poliţiei Române; domeniul „resurse umane”, de la toate structurile MAI, inclusiv cu participarea membrilor comisiilor de concurs/contestaţie etc. şi a personalului implicat în selecția, recrutarea, promovarea și evoluția în carieră; stabilirea unor domenii specifice, de către structurile subordonate DGA, în baza analizelor proprii, ce au fost comunicate structurilor MAI beneficiare.

Activitățile preventive derulate de Serviciul Județean Anticorupție Harghita în acest an au fost orientate cu precădere către structurile și domeniile de activitate ale Ministerului Afacerilor Interne care prezintă un grad ridicat de risc la corupție.

Obiectivele urmărite au fost promovarea și consolidarea comportamentului integru, creșterea gradului de conștientizare a consecințelor implicării în fapte de corupție a personalului M.A.I., consolidarea cunoștințelor privind normele de etică și deontologie profesională și înțelegerea consecințelor încălcării acestora, consolidarea cunoștințelor privind legislația în domeniul prevenirii și combaterii corupției, dezvoltarea gradului de informare privind atitudinea ce trebuie adoptată în cazul faptelor de corupție.

Tematica folosită în cadrul ședințelor preventive a vizat prevederile privind etica și deontologia profesională, secțiunea infracțiunilor de corupție și asimilate corupției, testele de integritate, reacția personalului M.A.I. la fapte de corupție, obligația de sesizare și modurile de sesizare, protecția avertizorului de integritate, consecințe și costuri ale corupției, confiscarea extinsă și specială, prezentarea unor filme documentare, spoturi video cu mesaje anticorupție.

În vederea diversificării canalelor de informare a cetățenilor cu privire la competențele și activitățile desfășurate de către Direcția Generală Anticorupție, pentru prevenirea și combaterea corupției în rândul personalului M.A.I. și pentru promovarea unor mesaje cu conținut preventiv anticorupție, precum și în baza *Comunicatului nr. 2553131 din 13.03.2018*Serviciul Județean Anticorupție Harghita a desfășurat ***5*** activități de prevenire, la care au participat ***130*** de persoane, dintre care ***2*** activități de informare la care au participat din cadrul Colegiului Național „Octavian Goga” din Miercurea Ciuc, iar ***3*** activități cu elevii/cursanții înscriși la școli de șoferi de pe raza Mun. Miercurea Ciuc. Activitățile desfășurate la școlile de șoferi au urmărit, cu precădere, participarea elevilor/cursanților (având în vedere că în anul precedent au fost organizate ședințe de informare anticorupție numai cu instructorii auto) și se vor continua și pe durata anului următor, având în vedere că, urmare a discuțiilor purtate cu reprezentanții entităților, seriile de elevi/cursanți se reînnoiesc în medie, o dată la 3-4 săptămâni.

De asemenea, pentru mărirea gradului de vizibilitate al serviciului, un reprezentant al structurii a participat, trimestrial, la ședințele Colegiului Prefectural. Au fost înaintate structurilor M.A.I. locale **9** informări preventive, având ca subiect cazuri instrumentate de poliția judiciară a D.G.A., atât la nivelul local cât și național, precum și modificări legislative în domeniu.

Din punct de vedere al promovării imaginii Direcției Generale Anticorupție, au fost distribuite afișe și pliante cu mesaje anticorupție.

În anul 2018 au fost primite spre verificare un nr. de ***21 petiții***, fiind soluționate astfel: ***10*** prin declinarea competenței către unitățile de parchet, ***6*** a fost clasate, dintre care **3** cu reținere spre valorificare și ***4*** au fost înaintate altor structuri.

Au fost primite spre verificare ***2*** apeluri Tel-Verde, care au fost soluționate prin clasare, urmare a depunerii de către petenți de plângeri, ce au fost înaintate către unitățile de parchet competente.

Au fost primite în audiență ***11*** persoane, fiind depuse ***4*** petiții (dintre care ***3*** au fost înainte structurilor de parchet competente și ***1*** către alte instituții) și ***1*** plângere penală, care a fost înaintate către unitatea de parchet competentă; alte ***7*** persoane au fost consiliate în afara programului de audiență.

Activitatea Serviciului Județean Anticorupție Harghita a fost ilustrată în mass – media locală prin ***19*** articole în presa scrisă.

Având în vedere intrarea în vigoare a *O.M.A.I nr. 62 din 13 iunie 2018*, care a abrogat O.M.AI. 86 din 12.06.2013, prin noile reglementări s-au trasat noi priorități de acțiune în domeniul prevenirii corupției, punându-se accent, în mod deosebit, pe necesitatea desfășurării de activități care vizează educaţia pentru promovarea integrităţii, ca fiind ansamblul măsurilor aplicate în vederea însuşirii cunoştinţelor, a formării şi dezvoltării capacităţilor, atitudinilor, deprinderilor şi comportamentelor copiilor, adolescenţilor, tinerilor şi adulţilor, contribuind la buna creştere, cunoaşterea drepturilor şi obligaţiilor, dezvoltarea comportamentului integru, creşterea gradului de conştientizare şi a nivelului de educaţie anticorupţie. Educaţia în domeniul eticii şi integrităţii se realizează atât la nivelul M.A.I, cât şi în rândul cetăţenilor, de către D.G.A.

În acest context, în perioada restantă a anului 2018, precum și pe parcursului anului următor, se vor continua activitățile anticorupție destinate tinerilor (personalului nou-încadrat din M.A.I, precum și adolescenților și tinerilor din unitățile de învățâmânt, dar și elevilor școlilor de șoferi), pornind de la premisa că educația anticorupție este pilonul de bază al luptei anticorupție, prin formarea tinerilor și încurajarea acestora de a adopta o conduită morală și integră în relația cu funcționarii publici, în toate formele ei de manifestare.

***Întocmit,***

Inspector principal de poliţie

**Ionică Monica**